Åmålin kunta
Åmålin kunta sijaitsee Vänern-järven rannalla. Kunnan eteläpuolella sijaitsee noin 30 saaren saaristo, Tösse skärgård. Saaristo on luonnonsuojelualue, jolla elää lukuisia lintulajeja. Metsänhoidon lisäksi kalastus oli ennen tärkein elinkeino, jota symboloi kunnan vaakunan alaosassa oleva kala. Nykyään kunta saa tuloja myös erityisesti saaristoon kohdistuvasta turismista. Åmål oli tapahtumapaikkana elokuvassa "Fucking Åmål", joka tosin kuvattiin Trollhättanissa. Åmål on Loimaan ystävyyskunta.
Åmsele
Åmselen pinta-ala on 82 hehtaaria ja väkiluku oli 209 vuonna 2000. Ensimmäiset asukkaat kylään tulivat vuonna 1737. Suurimmillaan se oli 1960-luvulla. Nykyään kylässä on koulu, vanhustentalo, ruokakauppa ja huoltoasema. Kylässä on joitakin pienyrityksiä, mutta tuloja hankitaan myös maa- ja metsätaloudesta.